Die waarheid van die skepping (5) | YAHWEH-NISSI
Die waarheid van die skepping (5)
February 16, 2021 / Guest Author
24 God het weer beveel: "Laat die aarde allerlei soorte diere oplewer: mak diere, diere wat kruip en wilde diere – almal na eie aard." Dit het presies so gebeur.
Genesis 1:24 NLV
Die teorie van evolusie is onversoenbaar met die Bybel. God het gesê: 'Laat die aarde allerlei soorte diere oplewer… almal na eie aard.' Ook, '…Toe God mense geskep het, het Hy hulle na sy beeld gemaak… Toe Adam 130 jaar oud was, is sy seun Set gebore. Hy was die ewebeeld van sy pa' (Genesis 5:1,3 NLV). Met ander woorde, die mens is nie net nog 'n dier op die evolusionêre ketting nie. 'Mikro-evolusie' leer mens dat daar variasies binne spesies is. Daar is byvoorbeeld verskillende soorte honde, ens. Daar is egter geen wetenskaplike bewyse om 'makro -evolusie' – een spesie wat in 'n ander spesie ontwikkel – te staaf nie.
Met betrekking tot die skepping, het dr Derek Prince geskryf: 'Ek is eenvoudig genoeg om te glo dat dit gebeur het soos die Bybel dit beskryf. Ek was vir nege jaar lank 'n professor aan Brittanje se grootste universiteit (Cambridge). Ek het verskeie grade en akademiese onderskeidings ontvang en ek voel dat ek op baie vlakke intellektueel gesofistikeerd is. Ek voel egter op geen manier intellektueel minderwaardig wanneer ek sê dat ek die Bybelse weergawe van die skepping glo nie. Voordat ek die Bybel geglo het, het ek baie ander pogings om die mens se oorsprong te verduidelik, bestudeer, maar ek het hulle almal onbevredigend en in baie gevalle selfs teenstrydig gevind. Ek het die Bybel as professionele filosoof – nie as 'n gelowige nie – begin bestudeer en vir myself gesê: 'Ten minste kan dit nie dwaser as van die ander dinge wat ek gehoor het, wees nie,' maar tot my verbasing het ek ontdek dat d it die antwoord bevat het.'
Is jy opsoek na antwoorde vir jou lewensprobleme? Of rigting vir jou toekoms? Lees die Bybel en lewe volgens Sy voorskrifte!